
ОБЯВА ЗА ПОДБОР НА ПОЛЗВАТЕЛИ (УЧИТЕЛИ)
Във връзка с изпълнението на проект № 2025-1-BG01-KA121-VET-000314319
по Програма Еразъм+, Ключова дейност 1: „Образователна мобилност за граждани“,
Сектор „Училищно образование“, обявяваме подбор на участници (учители) за участие в мобилност с цел обучение (job shadowing) във Финландия.
Основни цели на мобилността:
• Работа по методи, свързани със STEM образованието
• Усъвършенстване на владеенето на английски език в професионална среда
• Ефективно използване на ИКТ в учебните часове
• Модернизиране на знанията и уменията на учители и училищно ръководство чрез наблюдение на добри европейски практики

Процедура за подбор на ползватели:
В мобилността могат да участват шест ползватели, както следва:
• Един директор
• Един председател на методично обединение
• Един учител по английски език
• Един учител по природни науки или математика
• Един учител от начален етап
• Един учител с доказан опит в използване на ИКТ в образованието.

- От всяко професионално направление се класира само един кандидат;
- Класираните кандидати от всяко едно професионално направление се подреждат по низходящ ред и първите трима с най-много точки се определят за участие в мобилността;
- Ако за местата за учител по природни науки и математика има повече от един кандидат, те се включват в резервите, които ще проведат предварителна подготовка.
- Ако класиран ползвател за мястото за начален учител не може да вземе участие в мобилността, той се замества от учител, получил най-голям брой точки.
- Ако председател на методическо обединение, определен да участва в мобилността, не може да проведе мобилност, неговото място се заема от кандидат, получил най-голям брой точки.
- Директорът при подадено заявление съобразно процедурата за подбор на кандидати се класира за участие в проекта. Ако директорът  не може да вземе участие в проекта, се класира кандидат от резервите - учител, получил най-голям брой точки.
- Всички останали кандидати, независимо от професионалното направление, които не са определени за участие в мобилността, се подреждат в низходящ ред и се избират за резерви, които ще вземат участие в предварителните подготовка, предвидена по проекта.
Подборът ще бъде извършен от комисия, назначена със заповед на директора.
Комисията ще разгледа постъпилите кандидатури и ще ги оцени по утвърдените критерии.
Класирането ще се извърши по точкова система, описана в критериите по-горе.
Резултатите ще бъдат обявени публично на училищното табло и/или уебсайт.
Общи критерии за подбор:
Професионална насоченост към STEM дисциплини (макс. 15 т.)
– Преподава или интегрира STEM съдържание
– Участва в STEM инициативи (проекти, клубове, състезания)
– Проявява инициативност в иновативно преподаване
Владеене на английски език (макс. 15 т.)
– Владеене на езика на ниво минимум А2
– Участие в езикови курсове / наличие на сертификати
– Умения за комуникация в международна среда
Умения за използване на ИКТ в образованието (макс. 20 т.)
– Редовна употреба на технологии в преподаването
– Работа с онлайн платформи (Google Classroom, Teams и др.)
– Създаване на собствени дигитални ресурси
Принос към училищното развитие (макс. 20 т.)
– Участие в училищни екипи и инициативи
– Провеждане на вътрешни обучения / споделяне на добри практики
– Ангажираност към подобряване на училищната среда
Мотивационно писмо (макс. 20 т.)
– Аргументирана мотивация и ясно изразени цели
        – Очаквани ползи от участието в мобилността
– План за прилагане на наученото след мобилността
Готовност за споделяне на опита след завръщане (макс. 10 т.)
– Идеи за разпространение на резултатите
– Ангажимент за провеждане на обучения в училището
– Създаване на материали и споделяне на добри практики
Минимален брой точки за класиране: 60 т.
При равен брой точки предимство се дава на кандидати с по-високи оценки в критериите 3 (ИКТ) и 5 (мотивация).
Краен срок за кандидатстване:
20.07.2025 г.
Необходими документи за кандидатстване:
• Мотивационно писмо
• Автобиография (CV – препоръчително в Europass формат)
• Попълнен формуляр за кандидатстване
• Копия на сертификати или други документи, доказващи езикови и дигитални умения (ако има такива)
Начин на кандидатстване:
ЗАЯВЛЕНИЕ ПО ОБРАЗЕЦ за участие в проекта може да изтеглите .
Попълнените заявления и мотивационни писма се подават при Завеждащ административна служба на гимназията – г-жа Радостина Колева.
За допълнителна информация:
Моля, обръщайте се към: 
[bookmark: _GoBack]Донка Пашова, координатор на проекта
телефон за контакт: 0896525752

